**Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

("Ugovor ododjeli bespovratnih sredstava", u daljnjem tekstu: Ugovor)

Ministarstvo turizma, Prisavlje 14, 10 000 Zagreb, Posredničko tijelo razine 1, (u daljnjem tekstu: PT1),

i

Hrvatski zavod za zapošljavanje, Ured za financiranje i ugovaranje projekata Europske unije, Radnička cesta 1, 10 000 Zagreb, Posredničko tijelo razine 2, (u daljnjem tekstu: PT2),

zajednički obuhvaćeni pojmom PT-ovi,

s jedne strane, i

korisnik bespovratnih sredstava iz Europskog socijalnog fonda

<Puni službeni naziv i adresa Korisnika>

<Pravni oblik>

<OIB -Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1 Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom:<*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Prijavni obrazac A, koji je sastavni dio ovog Ugovora.

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta u skladu s točkom 10.1 ovih Posebnih uvjeta Ugovora te naknadnim izmjenama Ugovora.

**Članak 2. – Provedba i financijsko razdoblje Projekta**

2.1 Ovaj Ugovor stupa na snagu s datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-2).

2.2 Razdoblje provedbe Projekta započinje s datumom zadnjeg potpisa ugovora te traje <…> mjeseci.[[2]](#footnote-3)

2.3 Razdoblje financiranja[[3]](#footnote-4) Projekta započinje stupanjem Ugovora na snagu i završava s datumom kada je izvršena posljednja financijska transakcija između ugovornih Strana.

2.4 Razdoblje prihvatljivosti izdataka[[4]](#footnote-5) Projekta je od datuma zadnjeg potpisa ugovora do 60 dana nakon završetka razdoblja provedbe Projekta.

**Članak 3. – Iznos bespovratnih sredstava , postotak financiranja Projekta i uređenje plaćanja**

3.1 Ukupna vrijednost Projekta iznosi <…. > kuna.

3.2 Ukupni prihvatljivi troškovi iznose <…> kuna, kao što je utvrđeno u Prilogu I Prijavni obrazac A, a u skladu s Općim uvjetima Ugovora.

3.3 Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovog članka.

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 18. Općih uvjeta Ugovora i točkom 8.6 ovog Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4 Korisnik može podnositi Zahtjeve za nadoknadom sredstava (ZNS) samo za već plaćene izdatke (metoda nadoknade).

3.5 Neizravni troškovi, sukladno točki 8.4 ovog Ugovora, mogu biti odobreni u iznosu od 15% odobrenih prihvatljivih izravnih troškova osoblja.

3.6 <Korisnik ima pravo zatražiti plaćanje predujma. Ukupni iznos predujma ne može biti viši od <40% iznosa bespovratnih sredstava iz točke 3.3…>>

*(Nije primjenjivo ako je korisnik ujedno korisnik državnog proračuna.) <*Korisnik nema pravo zatražiti isplatu predujma>

*(Nije primjenjivo ako korisnik ujedno nije korisnik državnog proračuna.)*

3.7 Izmjenama ugovora nije moguće povećati iznos dodijeljene de-minimis potpore po Korisniku ili svakom partneru.

3.8 <Korisnik je dužan partneru koji nije korisnik državnog proračuna izvršiti plaćanje troškova za koje je on nositelj, temeljem odobrenog ZNS-a od strane PT2 u roku od 10 radnih dana od izvršenja plaćanja Korisniku. Korisnik će isplatiti iznos nastalih, odobrenih i plaćenih troškova za koje je partner nositelj te PT-u 2 dostaviti dokaz o izvršenom plaćanju partneru. U slučaju bilo kakvih odstupanja od odredbi ove točke Korisnik je dužan o razlozima pisanim putem obavijestiti PT2 i partnera. Ukoliko se plaćanje ne izvrši sukladno navedenoj obvezi, nadležna tijela mogu obustaviti daljnja plaćanja prema Korisniku i/ili zahtijevati povrat plaćenog iznosa po ugovoru.>

*(Nije primjenjivo ako su svi partneri ujedno korisnici državnog proračuna.)*

3.9 <Ako Korisnik ne postupa u skladu s odlukom PT-a 1 kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3. ovog članka, koje vrši PT1ili se po odluci PT-a 1 iznos koji je Korisnik trebao vratiti odbija od iznosa daljnjih plaćanja.>

*(Nije primjenjivo ako je korisnik ujedno korisnik državnog proračuna.)*

3.10 <Za proračunske korisnike koji su ujedno i korisnici projekata nije predviđeno izvršenje plaćanja od strane PT1. Korisnici izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. PT2 odobrava prihvatljive troškove te o odobrenom iznosu obavještava korisnika i PT1. U slučaju manje odobrenog iznosa Korisnik izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.>

*(Nije primjenjivo ako korisnik ujedno nije korisnik državnog proračuna.)*

3.11 <Za proračunske korisnike koji su ujedno i partneri na projektu, nije predviđeno izvršenje plaćanja od strane Korisnika. Partneri izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. U slučaju manje odobrenog iznosa partner izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.>

*(Nije primjenjivo ako u projektu nema partnera koji su ujedno korisnici državnog proračuna.)*

**Članak 4. – Partneri**

4.1 Projekt će provesti Korisnik i sljedeći partneri:

4.1.1 <*Navesti puni naziv partnera i njegov OIB* >;

4.2 U slučaju da neki od partnera istupi iz partnerstva Korisnik mora uključiti novog partnera kao zamjenu te osigurati odgovarajuću raspodjelu aktivnosti u cilju ispunjenja ugovornih obveza. Novi partner mora ispunjavati sve postavljene uvjete utvrđene u pozivu na dostavu projektnih prijedloga.

**Članak 5. – Neprihvatljivi izdatci**

5.1 Sljedeće vrste izdataka nisu prihvatljive za financiranje u okviru Projekta:

* kamate na dug;
* ulaganja u kapital ili kreditna ulaganja;
* porez na dodanu vrijednost (PDV) za koji Korisnik ima mogućnost povrata (povrativi PDV);
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* kupnja korištene opreme;
* kupnja opreme i vozila koja se koriste u svrhu upravljanja projektom, a ne izravno za provedbu projektnih aktivnosti;
* amortizacija trajne materijalne imovine
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* kazne, financijske globe i troškovi sudskih sporova;
* gubici zbog fluktuacija valutnih tečaja i provizija na valutni tečaj;
* plaćanje neoporezivih bonusa zaposlenima;
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode;
* izdaci povezani s uslugom revizije projekta, koju nabavlja Korisnik
* kupnja neizgrađenog zemljišta i izgrađenog zemljišta u iznosu većem od 10% iznosa ukupnih prihvatljivih izdataka za određenu operaciju;
* kupnja infrastrukture i nekretnina
* neizravni troškovi koji premašuju vrijednost od 15% prihvatljivih izravnih troškova osoblja;
* troškovi koji su već bili financirani iz javnih izvora odnosno troškovi koji se u razdoblju provedbe projekte financiraju iz drugih izvora;
* troškovi izrade studijskih programa;
* troškovi vezani uz radionice, seminare, konferencije, kongrese i druge oblike usavršavanja povezane s upravljanjem projektom i administracijom;
* troškovi vanjskih usluga upravljanja projektom i administracije
* troškovi nabave opreme koji premašuju 30% svih ugovorenih izravnih prihvatljivih troškova projekta;
* troškovi izrade i provedbe programa osposobljavanja i/ili usavršavanja prilagođenih ciljnoj skupini nezaposlene osobe mlađe od 25 godina, osobe starije od 54 godine i osobe s invaliditetom čiji je ukupan broj sati trajanja manji od 120 sati i/ili je ukupan broj sati trajanja programa koji se odnosi na praktični dio osposobljavanja manji od 70%.
* troškovi izrade i provedbe programa osposobljavanja i/ili usavršavanja prilagođenih ciljnoj skupini nezaposlene osobe mlađe od 25 godina, osobe starije od 54 godine i osobe s invaliditetom za koji dio praktične nastave nije organiziran na radnom mjestu kod poslodavaca;
* troškovi provedbe praktičnog dijela programa osposobljavanja i/ili usavršavanja prilagođenih ciljnoj skupini nezaposlene osobe mlađe od 25 godina, osobe starije od 54 godine i osobe s invaliditetom koje provodi poslodavac koji nije partner na projektu;
* troškovi podugovaranja (nabava dobara, usluga, radova) samih Korisnika i/ili partnera;
* troškovi dodatnog dohotka za obavljanje poslova vezanih uz projekt temeljem ugovora o djelu za zaposlenike Korisnika i/ili partnera koji istovremeno svoju redovnu plaću primaju temeljem ugovora o radu;troškovi primitaka za plaćeni dopust u okviru naknade plaće na teret poslodavca;
* troškovi prigodnih nagrada radniku (božićnica i/ili regres) u stvarno isplaćenom iznosu iznad neoporezivog godišnjeg iznosa;
* jubilarne nagrade i naknade za odvojeni život;
* naknade plaća za vrijeme privremene nesposobnosti temeljem Zakona o obveznom zdravstvenom osiguranju (Narodne novine broj 80/13 i 137/13);
* jednokratne naknade i potpore koje čine materijalno pravo radnika a koje se ostvaruju temeljem nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično);
* drugi troškovi koji nisu u neposrednoj povezanosti sa sadržajem i ciljevima projekta.

**Članak 6. – Mjere osiguravanja javnosti i vidljivosti**

6.1 Na zahtjev PT-a 1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. (u daljnjem tekstu Opći uvjeti).

**Članak 7. – Upravljanje projektnom imovinom**

7.1 Imovina koja je stečena u Projektu mora se koristiti u skladu s opisom Projekta sadržanim u Prilogu I Posebnih uvjeta Ugovora.

**Članak 8. – Ostali uvjeti**

8.1 S prvim dostavljenim Zahtjevom za plaćanje predujma ili Zahtjevom za nadoknadom sredstava, Korisnik je dužan PT-u 2 dostaviti IBAN broj bankovnog računa na koji se vrše isplate po ovom ugovoru, te potvrdu banke iz koje su vidljivi podaci o korisniku bankovnog računa.

8.2 Dodatno, s dostavom ZNS-a, sukladno članku 14. Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II), Korisnik mora osigurati sljedeće dokazne dokumente:

8.2.1 o pripadnosti sudionika ciljnim skupinama kako slijedi:

[Primjenjivo za odabrane ciljne skupine:

* za nezaposlene, <mlađe od 25 godina i/ili starije od 54 godina>:
  + potvrdu o vođenju u evidenciji HZZ-a ili, ukoliko osoba nije u evidenciji HZZ-a, Izjavu osobe da nema posao, raspoloživa je za posao i aktivno traži posao
  + kopiju osobne iskaznice
* za nezaposlene osobe s invaliditetom:
  + potvrdu o vođenju u evidenciji HZZ-a ili, ukoliko osoba nije u evidenciji HZZ-a, Izjavu osobe da nema posao, raspoloživa je za posao i aktivno traži posao
  + nalaz, rješenje ili mišljenje relevantnog tijela vještačenja o vrsti oštećenja

]

* za predavače u ustanovama za obrazovanje odraslih:
  + potvrdu / izjavu institucije da osoba radi kao predavač za predmetnu ustanovu za obrazovanje odraslih koja je prijavitelj/partner na projektu
* za mentore praktične nastave zaposlene u turizmu i ugostiteljstvu:
  + ugovor o radu kojim se dokazuje da je osoba zaposlena na relevantnim poslovima kod poslodavca koji obavlja ugostiteljsko-turističku djelatnost te je partner na projektu
  + odluku poslodavca koji je partner na projektu kojom imenuje svoga zaposlenika za mentora praktične nastave

8.2.2 o ispunjenju pokazatelja kako slijedi:

* za pokazatelj CO01 Nezaposleni, uključujući dugotrajno nezaposlene:
  + potvrdu o vođenju u evidenciji HZZ-a ili, ukoliko osoba nije u evidenciji HZZ-a, Izjavu osobe da nema posao, raspoloživa je za posao i aktivno traži posao
  + dokaz o sudjelovanju u programu osposobljavanja ili usavršavanja razvijenom u sklopu projekta

[Primjenjivo za odabrane pokazatelje:

* za pokazatelj CO06 Mlađi od 25 godina i/ili pokazatelj CO07 Stariji od 54 godina:
  + kopiju osobne iskaznice
* za pokazatelj CO16 Sudionici s invaliditetom:
  + nalaz, rješenje ili mišljenje relevantnog tijela vještačenja o vrsti oštećenja

]

* za pokazatelje SO203 Stručnjaci koji su sudjelovali u osposobljavanju
  + dokaz o sudjelovanju u programu osposobljavanja ili usavršavanja razvijenom u sklopu projekta
* za pokazatelje SR206 Broj stručnjaka osposobljenih u području socijalnih usluga:
  + certifikat, odnosno potvrda o završenom programu osposobljavanja ili usavršavanja razvijenom u sklopu projekta

8.3 Sudionik je osoba koja sudjeluje u programima obrazovanja/osposobljavanja razvijenim u sklopu projekta, ima izravnu korist od ESF aktivnosti te za koju nastaje izdatak, a može se identificirati na način da se za nju osiguraju svi potrebni podaci i dokumenti te da:

1. ukoliko se radi o aktivnostima obrazovanja/osposobljavanja za koje je predviđeno ukupno trajanje do 3 mjeseca, sudjeluje u aktivnosti najmanje jedan dan, odnosno onoliko sati koliko traje aktivnost toga dana.
2. ukoliko se radi o aktivnostima obrazovanja/osposobljavanja za koje je predviđeno ukupno trajanje od 3 mjeseca i više, sudjeluje u aktivnosti najmanje 5 radnih dana (neovisno o tome jesu li uzastopni).

8.3.1U slučaju pokazatelja SR206 sudionik je osoba koja je uspješno svladala program osposobljavanja i/ili usavršavanja u stručnim znanjima i pedagoškim vještinama razvijen kroz projekt

8.4 Neizravni troškovi su troškovi koji nisu izravno povezani ili se ne mogu izravno povezati s pojedinačnom aktivnošću te za koje je teško utvrditi točan iznos koji se može pripisati određenoj aktivnosti. Neizravni troškovi su prihvatljivi ukoliko su izračunati primjenom fiksne stope u visini od 15% prihvatljivih izravnih troškova osoblja, sukladno članku 68. stavku 1. (b) Uredbe (EU) br. 1303/2013. Prihvatljivi izravni troškovi osoblja predstavljaju naknade za obavljeni rad osoblja koje proizlaze iz ugovora o radu između poslodavca i zaposlenika, a koje je izravno uključeno u provedbu projekta. Za neizravne troškove definirane točkom 3.5 ovog Ugovora, PT2 neće provoditi provjere dokazne dokumentacije navedene u točki 17.4 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II).

8.5 Korisnik nije obvezan podnositi Izvješće nakon provedbe projekta iz točke 13.2 d) Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II)

8.6 U skladu s točkom 19.8 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II) PT2 nakon provedene provjere završnog ZNS-a određuje financijsku korekciju te Korisniku umanjuje konačan iznos financiranja (iznos utvrđen za plaćanje Korisniku po završetku Projekta a za cijelo razdoblje trajanja Projekta) kako slijedi:

* za 1% za neostvarivanje ugovorene ciljane vrijednosti pokazatelja Operativnog programa „CO01 Nezaposleni, uključujući dugotrajno nezaposlene“ veće od 15% do i uključujući 30% od Ugovorom utvrđenih vrijednosti;
* za 2% za neostvarivanje ugovorene ciljane vrijednosti pokazatelja Operativnog programa „CO01 Nezaposleni, uključujući dugotrajno nezaposlene“ veće od 30% do i uključujući 50% od Ugovorom utvrđenih vrijednosti;
* za 10% za neostvarivanje ugovorene ciljane vrijednosti pokazatelja Operativnog programa „CO01 Nezaposleni, uključujući dugotrajno nezaposlene“ veće od 50% od Ugovorom utvrđenih vrijednosti;
* za 20% za neostvarivanje minimalne ciljane vrijednosti 40 za pokazatelj Operativnog programa „CO01 Nezaposleni, uključujući dugotrajno nezaposlene“; U slučaju neostvarenja minimalne ciljne vrijednosti ova korekcija se ne zbraja s korekcijama za neostvarivanje ugovorenih ciljnih vrijednosti za pokazatelj CO01;
* za 20% za neostvarivanje minimalne ciljne vrijednosti 1 za pokazatelj Operativnog programa „SO206 Broj stručnjaka osposobljenih u području socijalnih usluga“;
* za 40%. za neostvarenje minimalnih ciljnih vrijednosti za oba pokazatelja CO01 i SO206.

8.7 Ukupni neizravni troškovi ugovora izračunati primjenom fiksne stope u visini od 15% izravnih troškova osoblja izuzimaju se iz ukupne vrijednosti elementa u kojem se nalaze u smislu primjene točke 12.2 pod g i točke 21.2 pod c Općih uvjeta koji se primjenjuju na projekte financirane iz Europskog socijalnog fonda u financijskom razdoblju 2014.–2020. (Prilog II).

**Članak 9. – Adrese za kontakt**

9.1 U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za PT1

Ministarstvo turizma, Sektor za konkurentnost ljudskih potencijala u turizmu, Prisavlje 14, 10 000 Zagreb, fax: +385 01 6169 379, e-mail: EUobrazovanje@mint.hr

PT1 pisanim putem dostavlja Korisniku o podatke o osobi i adresi elektroničke pošte za kontakt.

Za PT2

Hrvatski zavod za zapošljavanje, Ured za financiranje i ugovaranje projekata Europske unije, Petračićeva 4/3, 10 000 Zagreb, fax: +385 1 5393 200, e-mail: cesdfc@hzz.hr

PT2 pisanim putem dostavlja Korisniku o podatke o osobi i adresi elektroničke pošte za kontakt.

Za Korisnika

< *adresa, telefaks, adresa elektroničke pošte Korisnika* >

Korisnik pisanim putem dostavlja PT- u 1 i PT-u 2 podatke o osobi i adresi elektroničke pošte za kontakt.

9.2 PT 1, PT 2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 9.1. ovog članka, obavijestiti pisanim putem druge ugovorne strane o nastaloj promjeni.

**Članak 10. – Prilozi**

10.1 Sljedeći prilozi sastavni su dio Posebnih uvjeta Ugovora:

Prilog I: Prijavni obrazac A

Prilog II: Opći uvjeti koji se primjenjuju na projekte financirane iz Europskog socijalnog fonda u financijskom razdoblju 2014.–2020.

Prilog III: Postupci nabave za osobe koje nisu obveznici Zakona o javnoj nabavi *(ako je primjenjivo)*

10.2 U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju neslaganja odredaba Priloga II i onih iz drugih Priloga, odredbe Priloga II imat će prvenstvo.

**Članak 11.**

Sastavljeno na hrvatskom jeziku u tri istovjetna primjerka od kojih svaka Strana zadržava po jedan izvorni primjerak.

|  |  |  |  |
| --- | --- | --- | --- |
| **Posredničko tijelo razine 1** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II Opći uvjeti. [↑](#footnote-ref-2)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-3)
3. Razdoblje financiranja započinje s datumom kada je zadnja Strana potpisala Ugovor i završava s datumom kada je izvršena posljednja financijska transakcija između ugovornih Strana. Obveza osiguravanja izvješća o napretku započinje s Razdobljem financiranja projekta. [↑](#footnote-ref-4)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka (Narodne novine, broj149/2014, 14/2016, 74/2016), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 01. siječnja 2014. do 31. prosinca 2023. Izdaci u okviru Inicijative za zapošljavanje mladih prihvatljivi su od 01. rujna 2013. [↑](#footnote-ref-5)